Γεγονότα Απριλίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν τον μήνα Απρίλιο του 2014, συνοδευόμενα από τις πηγές μέσω των οποίων μεταδόθηκαν. 

## 1 Απριλίου
;Υγεία
*Ο αριθμός των νεκρών από την επιδημία του ιού Έμπολα στη Γουινέα ανέρχεται σε 80 με 2 νεκρούς να καταγράφονται και στη Λιβερία. (Sky News Australia)

;Διεθνείς σχέσεις
*Κρίση στην Κριμαία το 2014:
**Το NATO διακόπτει "κάθε πρακτική πολιτικής και στρατιωτικής συνεργασίας" με τη Ρωσία σε απάντηση στην προσάρτηση της Κριμαίας από τη Ρωσία. (CNN)

;Καταστροφές και δυστυχήματα
* Ισχυρή σεισμική δόνηση μεγέθους 8,2 βαθμών της κλίμακας Ρίχτερ στη Χιλή προκαλεί τσουνάμι. Τη ζωή τους χάνουν 7 άτομα και άλλα 200 τραυματίζονται. Στο Περού τραυματίζονται 9 άνθρωποι. (USGS), (AP μέσω ''The Australian''), (Fox News)
(ABC)

## 2 Απριλίου
;Νόμος και έγκλημα
*Το Ανώτατο Δικαστήριο της Αυστραλίας αναγνωρίζει ένα ουδέτερο τρίτο φύλο, το οποίο δεν είναι αρσενικό ούτε θηλυκό.(AFP μέσω Yahoo! News Australia)

;Πολιτική και εκλογές
*Καταψηφίζεται η πρόταση δυσπιστίας που είχε κατατεθεί από την αντιπολίτευση στην Ιρλανδία εναντίον του υπουργού Δικαιοσύνης Άλαν Σάτερ με ψήφους 95–51 έπειτα από διήμερη συζήτηση. (RTÉ News)

## 3 Απριλίου
;Πόλεμος και επιθέσεις
*Ο πρώην πρόεδρος του Πακιστάν Περβέζ Μουσάραφ επιζεί δολοφονικής απόπειρας στο Ισλαμαμπάντ, χωρίς να υπάρξουν αναφορές για τραυματισμούς.(''Times of India'')

;Πολιτική
*Νέα πρόεδρος της Μάλτας εκλέγεται για δεύτερη φορά σε 27 χρόνια μια γυναίκα: είναι η Μαρία Λουίζα Κολέιρο Πρέκα. 
(Times of Malta)

;Επιστήμη
*Επιστήμονες από τη NASA και την Ευρωπαϊκή Διαστημική Υπηρεσία υπολογίζουν ότι ο δορυφόρος του Κρόνου, Εγκέλαδος, έχει έναν ωκεανό από νερό κάτω από την επιφάνειά του. (BBC)

## 4 Απριλίου
;Πόλεμος και επιθέσεις
*Η Νότια Κορέα δοκιμάζει έναν νέο βαλλιστικό πύραυλο με βεληνεκές 500 χλμ., ελπίζοντας να αυξηθεί στα 800 χλμ. και να φτάσει στη Βόρεια Κορέα. (Reuters) 
;Καταστροφές και δυστυχήματα
*Σφοδρές βροχοπτώσεις πλήττουν τη Χονιάρα των Νήσων του Σολομώντα, με αποτέλεσμα 16 νεκρούς και χιλιάδες αστέγους. (AAP μέσω SBS), (ABC News Australia)
*Σε ναυάγιο φορτηγού πλοίου με μογγολική σημαία στις ακτές της Νότιας Κορέας, το μεγαλύτερο μέρος του 16μελούς πληρώματος αγνοούνται. (Reuters) 
;Οικονομία και επιχειρήσεις
*Κρίση στην Κριμαία το 2014:
**Η εταιρεία McDonald's σταματά τις εργασίες σε όλα τα εστιατόρια της στην Κριμαία. (KNTV)

## 5 Απριλίου
;Καταστροφές και δυστυχήματα
*Τουλάχιστον 3 άτομα σκοτώνονται και 7 τραυματίζονται όταν επιβατική αμαξοστοιχία εκτροχιάζεται στην επαρχία Τασικμαλάγια στη Δυτική Ιάβα της Ινδονησίας έπειτα από κατολισθήσεις λάσπης συνεπεία βροχοπτώσεων. (MSN) 

;Πολιτική και εκλογές
*Αφγανικές προεδρικές εκλογές 2014:
**Εν μέσω επεισοδίων βίας, στις κάλπες για την εκλογή νέου προέδρου προσέρχονται οι πολίτες του Αφγανιστάν στην πρώτη κατά τα φαινόμενα ειρηνική μετάβαση εξουσίας με δημοκρατικές διαδικασίες.(Huffington Post)

;Αθλητισμός
*Στην ιππασία, ο Pineau De Re, με εκπαιδευτή τον Δρα Ρίτσαρντ Νιούλαντ και αναβάτη τον 37χρονο Λέιτον Άσπελ, ο οποίος επέστρεψε στους αγώνες μετά την αποχώρησή του, κερδίζει το Grand National για το 2014. (BBC)

## 6 Απριλίου
;Πόλεμος και επιθέσεις
*Εμφύλιος πόλεμος στη Συρία:
**Από πυρά όλμου σκοτώνονται 2 άτομα κοντά στο κτήριο της Όπερας της Δαμασκού.(AP μέσω Yahoo! News)
*Διαδηλώσεις ρωσόφιλων στην Ουκρανία το 2014:
**Ρωσόφιλοι διαδηλωτές καταλαμβάνουν το κτήριο της διοίκησης στην ανατολική ουκρανική πόλη του Ντόνετσκ.(BBC)
*Συνεχίζονται για 3η ημέρα οι εθνοφυλετικές συγκρούσεις στο Ασουάν της Αιγύπτου, με τον αριθμό των νεκρών να ανέρχεται σε 25. (Reuters)  (Bloomberg)

;Οικονομία και επιχειρήσεις
*Οι δύο μεγαλύτερες τσιμεντοβιομηχανίες στον κόσμο, η γαλλική Lafarge και η ελβετική Holcim, συμφωνούν στη συγχώνευση, η οποία θα οδηγήσει στην ίδρυση μιας εταιρείας με αγοραστική αξία ύψους 55 δισεκατομμυρίων $. (Reuters) 
*Η οικονομία της Νιγηρίας ξεπερνά εκείνη της Νότιας Αφρικής και γίνεται η μεγαλύτερη αφρικανική οικονομία (BBC)

;Πολιτική και εκλογές
*Γενικές εκλογές στην Κόστα Ρίκα 2014:
**Στις γενικές εκλογές που διεξάγονται στην Κόστα Ρίκα ο Λουίς Γκιγέρμο Σολίς είναι ο μοναδικός υποψήφιος στις προεδρικές εκλογές που έμεινε στην κούρσα μετά την απόσυρση του Τζόνι Αράγια. (BBC)
*Ουγγρικές βουλευτικές εκλογές 2014:
**Στις βουλευτικές εκλογές της Ουγγαρίας, το κόμμα Fidesz του πρωθυπουργού Βίκτορ Ορμπάν και οι σύμμαχοί του Χριστιανοδημοκράτες κερδίζουν εύκολα επανεκλογή, με ποσοστό 45% των ψήφων. (BBC)
*Ρωσικές δημοτικές εκλογές
**Ο υποψήφιος του Κομμουνιστικού Κόμματος Ανατόλι Λόκοτ εκλέγεται δήμαρχος της τρίτης μεγαλύτερης πόλης της Ρωσίας, Νοβοσιμπίρσκ. (The Moscow Times)

;Αθλητισμός
*Στο κρίκετ, η Αυστραλία στις γυναίκες και η Σρι Λάνκα στους άντρες κερδίζουν το World Twenty20. (BBC)
*Στον στίβο, ο Κενενίσα Μπέκελε από την Αιθιοπία κερδίζει τον Μαραθώνιο των Παρισίων.(France 24)
*Στην κωπηλασία, η πανεπιστημιακή ομάδα της Οξφόρδης νικά εκείνη του Κέμπριτζ και κατακτά τον 160ό κωπηλατικό αγώνα Boat Race. (BBC)

## 7 Απριλίου
;Πόλεμος και επιθέσεις
*Φιλορωσικές διαδηλώσεις στην Ουκρανία:
**Οι ρωσόφιλοι ακτιβιστές που κατέλαβαν κυβερνητικό κτήριο στην πόλη Ντόνετσκ της ανατολικής Ουκρανίας κηρύσσουν την ανεξαρτησία μιας κυρίαρχης Λαϊκής Δημοκρατίας του Ντόνετσκ του Κιέβου. (The Guardian)  (The Irish Times)
**Ο υπηρεσιακός πρόεδρος της Ουκρανίας, Αλεξάντερ Τουρτσίνοφ, ζητά την έκτακτη σύγκληση του υπουργικού συμβουλίου με σκοπό να απαντήσει στις διαδηλώσεις στις πόλεις Ντόνετσκ, Λουχάνσκ και Χαρκίβ. (BBC)

;Διεθνείς σχέσεις
*Ο πρόεδρος της Ιρλανδίας, Μάικλ Χίγκινς φτάνει στο Ηνωμένο Βασίλειο για επίσημη επίσκεψη, την πρώτη από Ιρλανδό αρχηγό κράτους στη Βρετανία. (''RTÉ'') (BBC)

;Πολιτική και εκλογές
*Ινδικές γενικές εκλογές 2014:
**Στις κάλπες για τις βουλευτικές εκλογές προσέρχονται οι πολίτες στην Ινδία. Η ψηφοφορία θα διαρκέσει 6 εβδομάδες και οι εκλογές θα ολοκληρωθούν στις 12 Μαΐου. (AFP μέσω Dawn)
*Στις κάλπες για τις βουλευτικές εκλογές στο Κεμπέκ προσέρχονται οι πολίτες, με το Φιλελεύθερο Κόμμα του Κεμπέκ να κερδίζει τη νίκη. (CBC)

;Αθλητισμός
*Στην καλαθοσφαίριση, οι Κονέκτικατ Χάσκις νικούν τους Κεντάκι Γουάιλντκατς με 60–54 και κατακτούν το κολεγιακό πρωτάθλημα του NCAA της πρώτης κατηγορίας. Πρόκειται για τον 4ο εθνικό τίτλο για τους Χάσκις.(AP διά ESPN)
*Ανακοινώνεται η πλήρης κλάση του Naismith Memorial Basketball Hall of Fame για το 2014. Οι παίκτες Αλόνσο Μοόουρνινγκ και Μιτς Ρίτσμοντ, οι προπονητές Νόλαν Ρίτσαρντσον και Γκάρι Γουίλιαμς και η γυναικεία ομάδα του Κολεγίου Ιμακουλάτα των ετών 1972–1974 θα είναι μαζί με τους Σαρούνας Μαρτσουλιόνις και Γκάι Ρότζερς στο πάνθεον, όπως και με τους συνεισφέροντες Ναθάνιελ Κλίφτον και Ντέιβιντ Στερν). (AP μέσω ESPN)

## 8 Απριλίου
;Διεθνείς σχέσεις
*Φιλορωσικές διαδηλώσεις στην Ουκρανία:
**Συλλαμβάνονται γύρω στα 70 άτομα στο Χαρκίβ στη διάρκεια "αντιτρομοκρατικής" επιχείρησης με σκοπό την εκκένωση των κυβερνητικών κτηρίων που έχουν καταληφθεί από ρωσόφιλους διαδηλωτές στην πόλη.(CNN)
**Ο Αμερικανός υπουργός Εξωτερικών Τζον Κέρι κατηγορεί τους Ρώσους πράκτορες και τις ειδικές δυνάμεις ότι υποδαυλίζει τις ταραχές με αυτονομιστές στην ανατολική Ουκρανία. (Reuters) 
**Η Ρωσία προειδοποιεί την Ουκρανία ότι οποιαδήποτε χρήση βίας στην ανατολική Ουκρανία θα μπορούσε να οδηγήσει σε εμφύλιο πόλεμο. (CNN)

;Αθλητισμός
* Στον πρώτο αγώνα του κολεγιακού πρωταθλήματος καλαθοσφαίρισης για άνδρες ή γυναίκες με τη συμμετοχή δύο αήττητων ομάδων, η ομάδα του Κονέκτικατ νικά με 79–58 και κατακτά τον 9ο της εθνικό τίτλο του NCAA στην πρώτη κατηγορία. (AP μέσω ESPN)

## 9 Απριλίου
;Πόλεμος και επιθέσεις
*Από έκρηξη βόμβας που πλήττει αγορά στα περίχωρα της πρωτεύουσας Ισλαμαμπάντ του Πακιστάν, σκοτώνονται 26 άνθρωποι. (CNN)

;Οικονομία και επιχειρήσεις
*Η Microsoft σταματά επίσημα την υποστήριξή της στα Windows XP έπειτα από 12 χρόνια. (''Sydney Morning Herald'')

;Καταστροφές και δυστυχήματα
*Ο αριθμός των νεκρών από την κατολίσθηση λάσπης στο Όσο της Ουάσινγκτον, στις ΗΠΑ, φτάνει τους 36, καθώς τα σωστικά συνεργεία προσπαθούν απεγνωσμένα να βρουν 10 ακόμα άτομα που αγνοούνται. (CNN)

;Πολιτική και εκλογές
*Στην Ινδονησία διεξάγονται βουλευτικές εκλογές. (euronews) 
*Ο ανώτατος ηγέτης της Βόρειας Κορέας, Κιμ Γιονγκ Ουν, επανεκλέγεται με ποσοστό 100%. (Τα Νέα)

## 10 Απριλίου
;Πόλεμος και συγκρούσεις
*Το Συμβούλιο Ασφαλείας των Ηνωμένων Εθνών εγκρίνει ομόφωνα την αποστολή 12.000 κυανοκράνων στην Κεντροαφρικανική Δημοκρατία, με στόχο τον τερματισμό της βίας ανάμεσα σε Χριστιανούς και Μουσουλμάνους. (ABC News)
*Το Συμβούλιο της Ευρώπης σε απάντηση στην προσάρτηση της Κριμαίας στερεί το δικαίωμα ψήφου στη Ρωσία και τη δυνατότητά της να μετέχει με εκλογικούς παρατηρητές σε διαδικασίες εκλογών. (euronews) 
*Σε επίθεση με βόμβες που ρίχνονται από κυβερνητικά πολεμικά αεροσκάφη στο Χαλέπι της Συρίας, σκοτώνονται 88 πολίτες. (NOW Lebanon) 

;Οικονομία
*Η Χρυστάλλα Γιωρκάτζη αναλαμβάνει η πρώτη γυναίκα διοικητής στην Κεντρική Τράπεζα της Κύπρου. (Ο Φιλελεύθερος)

;Δυστυχήματα
*Από ανατροπή πούλμαν γεμάτου με μαθητές στην επαρχία Τσενγκμάι της Χαϊνάν, στην Κίνα, σκοτώνονται 8 μαθητές και τουλάχιστον άλλοι 10 τραυματίζονται. (Ναυτεμπορική)
*Τουλάχιστον 10 άνθρωποι σκοτώνονται από τη σύγκρουση τουριστικού λεωφορείου με φορτηγό κοντά στο Όρλαντ της Καλιφόρνια. (CNN) ''(USA Today)''

## 11 Απριλίου
;Τέχνες και πολιτισμός
*Οι Πίτερ Γκάμπριελ, Hall & Oates, KISS, Nirvana, Λίντα Ρόντστατ, και Κατ Στίβενς γίνονται μέλη του Rock and Roll Hall of Fame. (CNN)
;Καταστροφές
*Σεισμός μεγέθους 7,1 Ρίχτερ πλήττει τις ακτές στην Παπούα Νέα Γουινέα. Εκδίδονται προειδοποιήσεις για τσουνάμι. (Australia Network News)
;Διεθνείς σχέσεις
*Κρίση στην Κριμαία το 2014
**Η Αλβανία, το Μαυροβούνιο, η Ισλανδία και η Νορβηγία επιβάλλουν κυρώσεις εναντίον Ρώσων πολιτών, όπως έκανε και η ΕΕ σε απάντηση στην προσάρτηση της Κριμαίας από τη Ρωσία. (Kyiv Post)

;Επιστήμη και τεχνολογία
*Αστρονόμοι ανακαλύπτουν για πρώτη φορά έναν δορυφόρο σε τροχιά γύρω από έναν εξωπλανήτη. (space.com via Huffington Post)

## 12 Απριλίου
;Πόλεμος και επιθέσεις
*Η Παλαιστίνη υπογράφει 15 συνθήκες των Ηνωμένων Εθνών και της Γενεύης για τα ανθρώπινα δικαιώματα, συμπεριλαμβανομένης της 4ης Σύμβασης της Γενεύης. Το Ισραήλ απαντά με την επιβολή κυρώσεων, ενώ συνεχίζονται οι ισραηλινοπαλαιστινιακές διαπραγματεύσεις. BBCReuters News 
*Εμφύλιος πόλεμος στη Συρία:
**Χημικά όπλα χρησιμοποιούνται ξανά στη Συρία, αυτή τη φορά στην πόλη Καφρ Ζίτα της Χαμά.(US News)
*Κατά τη διάρκεια των ινδικών γενικών εκλογών σκοτώνονται 13 άτομα σε επίθεση υπόπτων Μαοϊστών ανταρτών στο κρατίδιο Τσατισγκάρ. (Reuters) 

;Δυστυχήματα και καταστροφές
*Από πυρκαγιά στο Βαλπαραΐσο της Χιλής, χάνουν τη ζωή τους τουλάχιστον 16 άτομα και καταστρέφονται περισσότερα από 1000 σπίτια. (Ελευθεροτυπία)

;Υγεία
*Ανακοινώνεται η ανακάλυψη από ερευνητές ενός νέου φαρμάκου εναντίον της ηπατίτιδας C, που έχει την ονομασία ABT-450, με πιθανότητα επιτυχούς θεραπείας 90-95%. (BBC)

## 13 Απριλίου
;Πόλεμος και επιθέσεις
*Η Ουκρανία αρχίζει μια "αντιτρομοκρατική επίθεση" εναντίον των φιλορώσων διαδηλωτών στην πόλη Σλαβιάνσκ.(Σκάι) 
;Δυστυχήματα και καταστροφές
*Από τη σύγκρουση λεωφορείου με φορτηγό στη Βερακρούζ του Μεξικού σκοτώνονται τουλάχιστον 36 άνθρωποι. (AP μέσω ''Washington Post'')
*Σεισμική δόνηση μεγέθους 7,7 Ρίχτερ πλήττει την περιοχή 204μίλια νοτιοανατολικά της Χονιάρα, πρωτεύουσας των Νήσων του Σολομώντα, χωρίς να υπάρξουν θύματα ή ζημιές. (AP μέσω Fox News)
;Πολιτική και εκλογές
*Ο προσωρινός πρωθυπουργός της Λιβύης Αμπντουλάχ αλ Θινί παραιτείται καταγγέλλοντας ότι ο ίδιος και η οικογένειά του έγιναν στόχοι βίαιας επίθεσης από ενόπλους την προηγούμενη ημέρα. (Times of Malta)
*Στις κάλπες για τις προεδρικές και βουλευτικές εκλογές προσέρχονται μαζικά οι πολίτες στη Γουινέα Μπισσάου, στις πρώτες εκλογές μετά το πραξικόπημα του 2012.(Reuters) 
*Στον πρώτο γύρο των προεδρικών εκλογών της ΠΓΔΜ, προηγείται ο σημερινός πρόεδρος Γκιόργκε Ίβανοβ με σημαντική διαφορά από τους αντιπάλους του. (Matrix24)
;Αθλητισμός
*Ο Γουίλσον Κίπσανγκ από την Κένυα κερδίζει τον Μαραθώνιο του Λονδίνου για το 2014 πετυχαίνοντας νέο ρεκόρ αγώνων. (AP μέσω WPXI)
*Ο Αμερικανός γκόλφερ Μπούμπα Γουάτσον κερδίζει το Αμερικανικό Μάστερς για δεύτερη φορά σε 3 χρόνια. (AAP μέσω SBS)
*Στην πυγμαχία, ο Μάνι Πακιάο ανακτά τον παγκόσμιο τίτλο του WBO στην κατηγορία ημιβαρέων βαρών μετά τη νίκη του επί του Τίμοθι Μπράντλεϊ. (CNN)

## 14 Απριλίου
;Πόλεμος και επιθέσεις
*Συριακά κυβερνητικά στρατεύματα ανακαταλαμβάνουν τις πόλεις Αλ Σάρχα και Μαλούλα κοντά στα σύνορα της Συρίας με τον Λίβανο. (''The Daily Star'')
*Στη Νιγηρία σε διπλή βομβιστική επίθεση που πλήττει σταθμό λεωφορείου στα περίχωρα της πρωτεύουσας Αμπούτζα, σκοτώνονται τουλάχιστον 71 άνθρωποι και περισσότεροι από 120 τραυματίζονται. (BBC) (Al Jazeera)

;Τέχνες και πολιτισμός
*Οι εφημερίδες *[[Washington Post]]* και *[[The Guardian]]* κερδίζουν το Βραβείο Πούλιτζερ για τις δημόσιες υπηρεσίες με τα άρθρα τους για τον Εθνικό Οργανισμό Ασφαλείας που βασίζεται σε διαρροές του Έντουαρντ Σνόουντεν. (AP μέσω ''Salt Lake Tribune'')

## 15 Απριλίου
;Πόλεμος και επιθέσεις
*Πυροβολισμοί ανταλλάσσονται στην αεροπορική βάση του Κραματόρσκ καθώς παρατάσσονται ουκρανικές χερσαίες δυνάμεις με σκοπό την αντιμετώπιση των αυτονομιστών. Ανεπιβεβαίωτες πληροφορίες κάνουν λόγο για 4 νεκρούς φιλορώσους μαχητές και 2 τραυματίες. Άλλες πληροφορίες μιλούν για ως και 10 θύματα. (Sky News)

;Δυστυχήματα
*Στο Τόγκο, 48 άτομα σκοτώνονται και 15 τραυματίζονται σοβαρά έπειτα από σύγκρουση λεωφορείου με φορτηγό 150 χλμ βόρεια της πρωτεύουσας Λομέ. (CNN)

;Νόμος και έγκλημα
*Το Ανώτατο Δικαστήριο της Ινδίας αναγνωρίζει τους διαφυλικούς ως "τρίτο φύλο". (''Times of India'')
*Ο πρώην πρωθυπουργός της Ιταλίας Σίλβιο Μπερλουσκόνι καταδικάζεται σε κοινωνική εργασία 1 έτους λόγω της καταδίκης του για φοροδιαφυγή. (''Los Angeles Times'')

;Επιστήμη
*Γίνεται ολική έκλειψη σελήνης, η οποία κορυφώνεται στις 8 π.μ. UTC. (space.com μέσω Fox News)

## 16 Απριλίου
;Επιθέσεις
*Ένοπλοι σκοτώνουν 9 άτομα σε ενέδρα και τραυματίζουν άλλα 6 στη δυτική Αιθιοπία κοντά στα σύνορα με το Σουδάν.(Reuters) 
;Δυστυχήματα
*Σε ναυάγιο πορθμείου στις νοτιοανατολικές ακτές της Νότιας Κορέας πεθαίνουν τουλάχιστον 2 επιβάτες και δεκάδες τραυματίζονται. (AP) , (AFP μέσω Nine MSN), (BBC)

;Πολιτική και εκλογές
*Στην Αυστραλία παραιτείται ο πρωθυπουργός της Νέας Νότιας Ουαλίας Μπάρι Ο'Φάρελ έπειτα από παραπλανητικές πληροφορίες που έδωσε στην Ανεξάρτητη Επιτροπή κατά της Διαφθοράς. (''Sydney Morning Herald'')

;Επιστήμη
*Επιστήμονες ανακαλύπτουν έναν νέο δορυφόρο στην εξωτερική πλευρά του δακτυλίου Α του Κρόνος, ο οποίος ονομάζεται ανεπίσημα "Πέγκι". (nasa.gov)

## 17 Απριλίου
;Πόλεμος και επιθέσεις
*Οι Ταλιμπάν του Πακιστάν ανακοινώνουν ότι δεν πρόκειται να παρατείνουν την εκεχειρία με την κυβέρνηση του Πακιστάν.(CNN)

;Δυστυχήματα
*Τα σωστικά συνεργεία στη Νότια Κορέα επαναλαμβάνουν τις έρευνες για τους 290 αγνοουμένους από το χθεσινό ναυάγιο πορθμείου στις ακτές του νησιού Τζίντο.(Reuters μέσω Yahoo)

;Διεθνείς σχέσεις
*Η Ρωσία και η Ουκρανία μαζί με τις ΗΠΑ και την ΕΕ προσέρχονται για επείγουσες συνομιλίες στη Γενεύη. (Sky News Australia)
**Και οι 4 συμφωνούν να διαλυθούν οι παράνομοι στρατιωτικοί σχηματισμοί στην Ουκρανία και να αφοπλιστούν όλοι όσοι κατέλαβαν κτήρια, ενώ στους διαδηλωτές να δοθεί αμνηστία. (The Guardian)
**Σε επίθεση που γίνεται σε ουκρανική στρατιωτική βάση στη Μαριούπολη από ρωσόφιλους μαχητές σκοτώνονται 3 και άλλοι 13 τραυματίζονται, ενώ άλλοι 63 αιχμαλωτίζονται. (BBC)
**Ο Ρώσος πρόεδρος Βλαντίμιρ Πούτιν παραδέχεται την αποστολή ρωσικών δυνάμεων στην Κριμαία τον περασμένο μήνα με σκοπό την προστασία του εκεί στρατιωτικού εξοπλισμού. (Washington Post)

;Πολιτική και εκλογές
*Αλγερινές προεδρικές εκλογές 2014
**Στις κάλπες για τις προεδρικές εκλογές προσέρχονται οι πολίτες στην Αλγερία με τον πρόεδρο Αμπντελαζίζ Μπουτεφλίκα να διεκδικεί 4η θητεία. (AP via Fox News)
*Ινδικές γενικές εκλογές 2014
**Στη μεγαλύτερη ημέρα της ψηφοφορίας, οι Ινδοί πολίτες ψηφίζουν σε 12 πολιτείες. (BBC)

## 18 Απριλίου
;Πόλεμος και επιθέσεις
*Ένοπλοι νεαροί επιτίθενται εναντίον βάσης των Ηνωμένων Εθνών στην πόλη Μπορ στο Νότιο Σουδάν, με αποτέλεσμα να σκοτωθούν δεκάδες άμαχοι. (BBC)
*Στο Ντόνετσκ οι ρωσόφιλοι αυτονομιστές αναφέρουν ότι δεν θα φύγουν από τα κυβερνητικά κτήρια, αψηφώντας τις αρχές του Κίεβο και θέτοντας σε κίνδυνο τη νέα διεθνή συμφωνία για την Ουκρανία. (BBC)

;Καταστροφές και δυστυχήματα
*Σε 28 ανέρχεται ο αριθμός των νεκρών από ανατροπή πλοίου στη Νότια Κορέα. (Yonhap)
*Στο Όρος Έβερεστ, 12 άτομα σκοτώνονται από χιονοστιβάδα. (The Guardian)
*Σεισμός 7,5 Ρίχτερ σημειώνεται κοντά στο Πετατλάν της πολιτείας Γκερέρο στο Μεξικό.(USGS)

## 19 Απριλίου
;Πόλεμος και επιθέσεις
*Η Ουκρανία διακόπτει τις επιχειρήσεις εναντίον των φιλορώσων μαχητών στα ανατολικά της χώρας για το Πάσχα.(BBC)
;Πολιτική και εκλογές
*Ινδικές γενικές εκλογές 2014
**Η Ινδία συνεχίζει να ψηφίζει για την ανάδειξη των μελών της 16ης Εθνοσυνέλευσης, στις μεγαλύτερες εκλογές σε εκλογικό σώμα (815 εκατ. ψηφοφόροι).(Reuters) 

## 20 Απριλίου
;Πόλεμος και επιθέσεις
*Στην ανατολική Ουκρανία σκοτώνονται 3 άτομα σε επίθεση που πλήττει φυλάκιο με φιλορώσους υποστηρικτές. (Al Jazeera)
* Ισλαμιστές της Αλ Κάιντα σκοτώνουν 11 στρατιώτες σε επίθεση στην επαρχία Τιζί Ουζού της Αλγερίας σε μία από τις πιο θανατηφόρες επιθέσεις με στόχο τον στρατό τα τελευταία χρόνια. (BBC)
;Καταστροφές και δυστυχήματα
*Ο αριθμός των θυμάτων από το ναυάγιο του πλοίου Sewol στη Νότια Κορέα ανέρχεται σε 58. (Yonhap)
;Πολιτική και εκλογές
*Αφγανικές προεδρικές εκλογές 2014
** Ο Αμπντάλα Αμπντάλα, πρώην υπουργός Εξωτερικών, προηγείται στις εκλογές για πρόεδρο, που διεξήχθησαν στις 5 Απριλίου, με ποσοστό 44% των ψήφων, ακολουθούμενος από τον Ασράφ Γκανί με ποσοστό 33%, σύμφωνα με μερικά αποτελέσματα. (BBC)
;Θρησκεία
*Περισσότεροι από 150.000 άνθρωποι προσέρχονται στη λειτουργία του Πάσχα του Πάπα Φραγκίσκου, καθώς Χριστιανοί ανά τον κόσμο εορτάζουν την Ανάσταση του Χριστού. (''TIME'')
;Αθλητισμός
*Ο Λιούις Χάμιλτον κερδίζει το κινέζικο Γκραν Πρι με 3 συνεχείς νίκες σε ισάριθμους αγώνες για πρώτη φορά στην καριέρα του στη Φόρμουλα 1. (BBC)

## 21 Απριλίου
;Πόλεμος και επιθέσεις
*Τα Ηνωμένα Έθνη καταδικάζουν τις "στοχευμένες εκτελέσεις" και τον τραυματισμό εκατοντάδων πολιτών με βάση την εθνοτική τους προέλευση στην πόλη Μπεντιού έπειτα από την κατάληψη, την περασμένη εβδομάδα από αντάρτες του Νοτίου Σουδάν της πόλης αυτής.(Al Jazeera)
*Στη Συρία, η αεροπορία βομβαρδίζει το Αλέπο, με αποτέλεσμα να σκοτωθούν δεκάδες άτομα. 14 άλλα σκοτώνονται σε βομβιστική επίθεση. (Reuters) 
*Σε επίθεση Αμερικανών σκοτώνονται 30 ύποπτοι μαχητές της Αλ Κάιντα στην Υεμένη.(CNN)
*Σε βομβιστική επίθεση στο Μογκαντίσου της Σομαλίας, σκοτώνεται ένας βουλευτής και ένας άλλος τραυματίζεται.(BBC)

;Καταστροφές και δυστυχήματα
*Η πρόεδρος της Νότιας Κορέας Παρκ Γκέουν-χιέ καταδικάζει τις ενέργειες των μελών του πληρώματος μετά το ναυάγιο του πλοίου Sewol στις 16 Απριλίου. Ο αριθμός των νεκρών έφτασε τους 87 και οι αγνοούμενοι είναι 238. (Reuters) 
**Τέσσερα ακόμα μέλη του πληρώματος συλλαμβάνονται για εγκατάλειψη του σκάφους ενώ εκείνο βυθιζόταν. (KDVR)

;Νόμος και έγκλημα
*Στη Σαουδική Αραβία σε θάνατο καταδικάζονται 5 άτομα και σε ποινές φυλάκισης άλλα 37 για τον ρόλο τους στις βομβιστικές επιθέσεις του 2003 στο Ριάντ.(BBC)

;Πολιτική και εκλογές
*Η συριακή κυβέρνηση ορίζει τις προεδρικές εκλογές για τς 3 Ιουνίου, ενώ η αντιπολίτευση κάνει λόγο για "παρωδία της δημοκρατίας". (Reuters) 

;Αθλητισμός
*Ο ηλικίας 38 ετών Αμερικανός Μεμπ Κεφλεζίγκι κερδίζει τον Μαραθώνιο της Βοστώνης για το 2014 και γίνεται ο πρώτος Αμερικανός εδώ και 31 χρόνια που νικά στην εν λόγω διοργάνωση. (USA Today)

## 22 Απριλίου
;Πόλεμος και επιθέσεις
*Ο γεννημένος στη Ρωσία Αμερικανο-Ισραηλινός δημοσιογράφος Σίμον Οστρόφσκι φέρεται να έχει πέσει θύμα απαγωγής από ρωσόφιλους πολιτοφύλακες του αυτονομιστή Βιατσεσλάβ Πονομάρεφ. (Mashable)
*Σε επίθεση με στόχο εκλογικό τμήμα στα περίχωρα του Κιρκούκ στο Ιράκ, έργο εξτρεμιστών, σκοτώνονται 10 άνθρωποι. (AP μέσω Yahoo! News)

;Πολιτική και εκλογές
*Στη Σαουδική Αραβία απολύεται ο υπουργός Υγείας Αμπντουλάχ μπιν Αμπντουλαζίζ Αλ Ραμπιάχ, καθώς οι θάνατοι από την επιδημίας του κορονοϊού της Μέσης Ανατολής έφτασαν ως τώρα τους 81. (BBC)

;Αθλητισμός
*Απολύεται ο προπονητής της Μάντσεστερ Γιουνάιτεντ Ντέιβιντ Μόγιες και προσωρινός προπονητής αναλαμβάνει ο Ράιαν Γκιγκς. Η απόλυση του Μόγιες έγινε 10 μήνες μετά την αποχώρηση του Άλεξ Φέργκιουσον. (BBC)(''Independent'')

## 23 Απριλίου
;Πόλεμος και επιθέσεις
*Η Ρωσία και η Κίνα μπλοκάρουν την πρόταση των ΗΠΑ και της Γαλλίας για επιβολή κυρώσεων από τα Ηνωμένα Έθνη εναντίον του Φρανσουά Μποζιζέ, πρώην προέδρου της Κεντροαφρικανικής Δημοκρατίας και 2 άλλων ατόμων που συνδέονται με τη σύρραξη. (Reuters) 

;Καταστροφές και δυστυχήματα
*Σε 150 ανέρχεται ο αριθμός των νεκρών από την ανατροπή πορθμείου στη Νότια Κορέα, με επίσης 150 αγνοουμένους. (CBS)
*Περισσότεροι από 60 άνθρωποι σκοτώνονται και άλλοι 80 τραυματίζονται σοβαρά από εκτροχιασμό τρένου στην Επαρχία Κατάνγκα της Λαοκρατικής Δημοκρατίας του Κονγκό. (Reuters) 

;Πολιτική και εκλογές
*Οι παλαιστινιακές αντίπαλες οργανώσεις Φαράχ και Χαμάς ανακοινώνουν τη συμφιλίωσή τους με σκοπό τον σχηματισμό κυβέρνησης ενότητας. Είχαν χωριστεί βιαίως το 2007. (BBC)

## 24 Απριλίου
;Πόλεμος και επιθέσεις
*Η κυβέρνηση της Ουκρανίας ανακοινώνει ότι ανέκτησε τον έλεγχο του δημαρχείου της πόλης Μαριούπολη, την οποία είχαν υπό τον έλεγχό τους ρωσόφιλοι αυτονομιστές. (BBC)
**Οι ΗΠΑ κατηγορούν τη Μόσχα για υποδαύλιση των ταραχών στα ανατολικά, με τον Μπαράκ Ομπάμα να απειλεί τη Ρωσία με νέες κυρώσεις εναντίον της.(Reuters) 
**Ο Ρώσος υπουργός Εξωτερικών Σεργκέι Λαβρόφ κατηγορεί τις ΗΠΑ για τις πολιτικές αναταραχές στην Ουκρανία.(Reuters)  
**Σε ανταλλαγή πυρών ανάμεσα σε ρωσόφιλους αυτονομιστές και σε ουκρανικά στρατεύματα στο Σλόβιανσκ της Ουκρανίας σκοτώνονται 5 φιλορώσοι εξτρεμιστές. (Reuters via Yahoo! News)
*Το Ισραήλ διακόπτει τις ειρηνευτικές συνομιλίες με την Παλαιστινιακή Αρχή έπειτα από την ανακοίνωση του σχηματισμού κυβέρνησης ανάμεσα στο κυβερνών κόμμα Φατάχ και στη Χαμάς στη Λωρίδα της Γάζας. (The Guardian) (The Times of Israel) 

;Πολιτική και εκλογές
*Μεγάλη είναι η προσέλευση στον 6ο γύρο των ινδικών γενικών εκλογών σε 11 κρατίδια, για την ανάδειξη 117 βουλευτών από 180 εκατομμύρια ψηφοφόρους. (The Times of India)

## 25 Απριλίου
;Πόλεμος και επιθέσεις
*Από εκρήξεις βομβών με στόχο συγκέντρωση Σιιτών στη Βαγδάτη του Ιράκ λίγο πριν διεξαχθούν οι βουλευτικές εκλογές, σκοτώνονται τουλάχιστον 25 άτομα.(BBC) 

;Δυστυχήματα
*Από πανικό στο Κικουίτ, στη Λαϊκή Δημοκρατία του Κονγκό, στη διάρκεια φεστιβάλ σκοτώνονται 23 άτομα. (AP μέσω Yahoo! News)
*Πλημμύρες πλήττουν το βόρειο Αφγανιστάν, με αποτέλεσμα να σκοτωθούν τουλάχιστον 80 άνθρωποι. (BBC)

;Επιστήμη και τεχνολογία
*Ανακοινώνεται από επιστήμονες η ανακάλυψη του *[[κρυπτοδράκων|Kryptodrakon]]*, που είναι ο αρχαιότερος πτερόσαυρος που έχει ποτέ βρεθεί.(''Times of India'') 

## 26 Απριλίου
;Πόλεμος και επιθέσεις
*Από τη συντριβή στρατιωτικού ελικοπτέρου στην επαρχία Κανταχάρ του νότιου Αφγανιστάν σκοτώνονται 5 Βρετανοί, μέλη του προσωπικού της δύναμης ISAF. (BBC)
;Καταστροφές
*Ο αριθμός των νεκρών από τις πρόσφατες πλημμύρες που έπληξαν το βόρειο Αφγανιστάν ανέρχεται σε 123. (WireUpdate)
;Πολιτική και εκλογές
*Στις Αφγανικές προεδρικές εκλογές σε δεύτερο γύρο θα αναμετρηθούν ο Αμπντάλα Αμπντάλα και ο Ασράφ Γκανί, καθώς στον πρώτο γύρο ουδείς υποψήφιος δεν συγκέντρωσε το απαιτούμενο ποσοστό για να εκλεγεί.(Reuters) 

## 27 Απριλίου
;Πόλεμος και επιθέσεις
*Αιγυπτιακό δικαστήριο καταδικάζει 11 υποστηρικτές του ανατραπέντος προέδρου Μοχάμεντ Μόρσι σε ποινές φυλάκισης από 5 ως 88 έτη για συμμετοχή σε επεισόδια.(BBC)

;Δυστυχήματα και καταστροφές
*Από πυρκαγιά σε κέντρο αποτοξίνωσης στη ρωσική περιοχή Αλτάι σκοτώνονται 8 άτομα.(BBC)

;Τέχνες και κουλτούρα
*Οι Πάπες Ιωάννης ΚΓ' και Ιωάννης Παύλος Β' ανακηρύσσονται σε αγίους από τον Πάπα Φραγκίσκο, στην πρώτη αγιοποίηση Παπών από τον ίδιο τον Πάπα από το 1954. (Time), (CNN)
;Πολιτική και εκλογές
*Την άμεση παραίτησή του μετά την ολοένα αυξανόμενη κριτική που δέχτηκε για τις ενέργειές του μετά τη βύθιση του πλοίου "Sewol" ανακοινώνει ο πρωθυπουργός της Νότιας Κορέας, Γιουνγκ Χονγκ-γουόν. (Al-Jazeera)

;Πολιτική και εκλογές
*Ο Γκιόργκε Ίβανοφ επανεκλέγεται πρόεδρος της Πρώην Γιουγκοσλαβική Δημοκρατία της Μακεδονίας, επικρατώντας στον δεύτερο γύρο των εκλογών με ποσοστό 55%. (enet.gr) (Εφημερίδα των Συντακτών)

## 28 Απριλίου
;Πόλεμος και επιθέσεις
*Αιγυπτιακό δικαστήριο καταδικάζει σε θάνατο 638 υποστηρικτές της Αδελφότητας Μουσουλμάνων. Ανάμεσά τους είναι και ο Μοχάμεντ Μπαντιέ, επικεφαλής της εν λόγω οργάνωσης. (Reuters) 
*Ένοπλοι φίλα προσκείμενοι στη Ρωσία καταλαμβάνουν την πόλη Κοστιαντίνιβκα της ανατολικής Ουκρανίας. (AFP μέσω Post)
**Οι ΗΠΑ επιβάλλουν και 3ο γύρο κυρώσεων εναντίον της Ρωσίας. (Reuters) 
*Συνεχίζεται η προεκλογική βία στο Ιράκ με δεκάδες θύματα σε νέες βομβιστικές επιθέσεις. (Reuters μέσω ABC News Australia)

;Οικονομία
*Σε ανακοίνωση της Microsoft προειδοποιούνται οι χρήστες του Internet Explorer (για τις εκδόσεις 6 ως 11 ) για απειλή ασφαλείας από χάκερ που μπορούν να μπουν στους υπολογιστές τους και να αποκτήσουν δικαιώματα χρήστη. (BBC)

;Καταστροφές
*Καταιγίδες πλήττουν τις κεντρικές και τις νότιες πολιτείες των ΗΠΑ, με απολογισμό 17 νεκρούς κατά το τελευταίο διήμερο. (BBC)

;Πολιτική και εκλογές
*Με εντολή αιγυπτιακού δικαστηρίου, τίθεται εκτός νόμου το Κίνημα Νεολαίας της 6ης Απριλίου, με κατηγορίες για κατασκοπεία και για "καταστροφή της εικόνας του κράτους". (Al-Ahram) (Chicago Tribune)

;Διεθνείς σχέσεις
*Η Σλοβακία και η Ουκρανία καταλήγουν σε συμφωνία που θα επιτρέψει τη ροή αερίου από την Κεντρική Ευρώπη προς την Ουκρανία μέσω Σλοβακίας. (BBC News)

## 29 Απριλίου
;Πόλεμος και επιθέσεις
*Φιλορώσοι εξτρεμιστές καταλαμβάνουν την τοπική έδρα της κυβέρνησης στην πόλη Λουχανάκ της ανατολικής Ουκρανίας. (BBC)
*Τουλάχιστον 37 άτομα σκοτώνονται και άλλα 85 τραυματίζονται σε πολλαπλές εκρήξεις που πλήττουν τη συριακή πόλη Χομς. (BBC)

;Δυστυχήματα
*Εικόνες από κάμερες στο πλοίο *MV Sewol* δείχνουν ότι ο πλοίαρχος Λι Γιουν-σιοκ εγκατέλειψε το σκάφος αφήνοντας πίσω του τους επιβάτες. (CNN)
**Η πρόεδρος Παρκ Γκιουν-χιε ζητά συγνώμη στην κρατική τηλεόραση για τους ανεπαρκείς χειρισμούς της κυβέρνησης για το ναυάγιο. (BBC)
**Ο αριθμός των νεκρών από το ναυάγιο ανήλθε στους 205, με την τύχη 97 ακόμα να παραμένει άγνωστη. (CNN)

;Επιστήμη
*Επιστήμονες συγκρίνουν την τελική ταχύτητα που έχει ένα άκαρι σε έναν άνθρωπο ικανό να εκτελεί 1.300 μίλια ανά ώρα. Καθώς η ταχύτητα αυτή είναι μεγαλύτερη κατά 20 φορές πιο γρήγορα από ό, τι εκείνη του τσιτάχ, αυτό κάνει το άκαρι το γρηγορότερο ζώο της γης. (Liberty Voice)

;Πολιτική και εκλογές
*Ο επανεκλεγείς πρόεδρος Αμπντελαζίζ Μπουτεφλίκα διορίζει ξανά στην πρωθυπουργία της Αλγερίας τον Αμπντελμαλέκ Σελάλ. (Bernama)

;Αθλητισμός
*Ο κομισάριος του NBA Άνταμ Σίλβερ ανακοινώνει τον ισόβιο αποκλεισμό (και την επιβολή προστίμου) του ιδιοκτήτη των Los Angeles Clippers Ντόναλντ Στέρλινγκ από το NBA έπειτα από τη δημοσιοποίηση ρατσιστικών σχολίων από τον ίδιο.(ABC News)

## 30 Απριλίου
;Πόλεμος και επιθέσεις
*Τουλάχιστον 30 άτομα σκοτώνονται σε συγκρούσεις ανάμεσα στην Αλ Κάιντα και στον στρατό της Υεμένης. (''Daily Star'') 
*Ινδικές γενικές εκλογές 2014
**Σε εξέλιξη είναι η ψηφοφορία σε 89 εκλογικές περιφέρειες σε 7 κρατίδια της Ινδίας.(BBC)
**138 εκατ. άτομα ψηφίζουν σήμερα στην Ινδία.(Times Of India) 

;Πολιτική και εκλογές
*Στις κάλπες για τις βουλευτικές εκλογές προσέρχονται οι ψηφοφόροι του Ιράκ, εν μέσω σωρείας βομβιστικών επιθέσεων. (Σκάι) 

;Νόμος και έγκλημα
*Ο Σουλτάνος Χασανάλ Μπολκιάχ ανακοινώνει έναν νέο, αμφιλεγόμενο ποινικό κώδικα για το Μπρουνέι. Με βάση τον κώδικα, θα επιβληθεί σταδιακά ο ισλαμικός νόμος στη χώρα (σαρία), με ποινές που συμπεριλαμβάνουν τον ακρωτηριασμό, τον λιθοβολισμό και το μαστίγωμα. (Al Jazeera)

 04